钦定古今图书集成/方舆汇编/边裔典/第095卷 > 《度安海入龙编》沈佺期
## 钦定古今图书集成/方舆汇编/边裔典/第095卷 > 《度安海入龙编》沈佺期

我来交阯郡，南与贯胸连。四气分寒少，三光置日偏。
尉佗曾驭国，翁仲久游泉。邑屋遗氓在，鱼盐旧产传。
越人遥捧翟，汉将下看鸢。北斗崇山挂，南风涨海牵。
别离频破月，容鬓骤催年。昆弟推由命，妻孥割付缘。
梦来魂向扰，愁委疾空缠。虚道崩城泪，明心不应天。